十八年後的終極告白2.0

《十八年後的終極告白2.0》係香港無綫電視拍攝製作嘅時裝懸疑電視劇，《十八年後的終極告白》嘅續作，但故仔同角色都無關聯。套劇由譚俊彥、龔嘉欣同陳山聰領銜主演，並由趙希洛、譚凱琪、曹永廉、李國麟、鄧卓殷、何啟南、阮兒同邵展鵬聯合演出，監製王偉仁。呢套喺2022年5月30號21:30首播。

故仔大綱
畫家姚尚謙出道十幾年仲係寂寂無名，直到畫廊老闆方志浩同老婆宋慧琪發現尚謙十八年前嘅一幅舊作，決定幫佢出名，但尚謙根本開心不到。一時虛榮，令尚謙放棄一直堅守嘅原則，亦因為名利，令尚謙跌進萬劫不復之地。以前嘅徒弟沈越因為利益同尚謙走埋一齊，之後發生一單離奇命案，死者竟然係尚謙嘅老婆莊銳婷。一場又一場嘅爾虞我詐，一波未平一波又起⋯⋯

演員
 譚俊彥 飾 姚尚謙
 龔嘉欣 飾 沈越
 陳山聰 飾 方志浩
 趙希洛 飾 宋慧琪
 譚凱琪 飾 莊銳婷
 曹永廉 飾 何大勇
 李國麟 飾 宋定彪
 鄧卓殷 飾 沈曉彤
 何啟南 飾 徐友齊
 阮兒 飾 葉凌風
 邵展鵬 飾 吳天藍

十八年後的終極告白2.0 - tvb官網

2022年無綫電視劇集